open-index/open-wikipedia-markdown huggingface dataset:
Film Out

"**Film Out**" הוא שיר של להקת הבנים הדרום קוריאנית BTS מתוך אלבום האוסף שלהם בשפה היפנית, *[[BTS, the Best]]*. השיר שוחרר ב-2 באפריל 2021, דרך יוניברסל מיוזיק יפן וביג היט מיוזיק, כסינגל המוביל מאלבום האוסף.

## רקע ושחרור
"Film Out" הוכרז על ידי BTS ב-16 בפברואר 2021, כשיר הנושא של . השיר נכתב על ידי חבר ה-BTS ג'ונגקוק יחד עם הסולן הראשי של שלישיית הרוק היפנית , איורי שימיזו, והמפיק של השיר . "Film Out" נחשף בסופו של דבר כשיר הפותח באלבום האוסף של BTS בשפה היפנית, *[[BTS, the Best]]*, שיצא ביוני 2021. השיר שוחרר להורדה דיגיטלית והזרמה במדינות שונות ב-2 באפריל 2021, דרך יוניברסל מיוזיק יפן.

## הצלחה מסחרית
"Film Out" הגיע היישר למקום הראשון במצעד הסינגלים הדיגיטליים היומי של אוריקון ביום שבו שוחרר עם 23,344 הורדות. שלושה ימים בלבד של שפורסם, השיר הגיע לראש מצעד הסינגלים הדיגיטליים השבועי לתקופת המעקב שבין ה-29 במרץ ל-4 באפריל עם 32,947 הורדות מצטברות. "Film Out" הגיע היישר למקום השני במצעד יפן הוט 100, במצעד מ-7 באפריל, ועמד בראש המצעדים המקבילים, מצעדי ההורדה וההזרמה. לאחר שחרורו של *[[BTS, the Best]]* ביוני, השיר נכנס מחדש למצעד הדיגיטלי השבועי של אוריקון במקום ה-20 עם 5,002 הורדות נוספות בין ה-14 ל-20 ביוני.

בארצות הברית, לאחר שהיה זמין יום אחד בלבד בשבוע המעקב שמסתיים ב-2 באפריל, "Film Out" הגיע למקום ה-185 בבילבורד גלובל ללא ארצות הברית מיום 10 באפריל, עם 2,400 הורדות ו-15 מיליון הזרמות במצטבר והיה לאחד מארבעת שירי BTS שהגיעו לעשירייה הראשונה באותו שבוע, זוהי הפעם השנייה שהקבוצה הכניסה למצעדים שלושה שירים בשפות שונות (יפנית, אנגלית וקוריאנית) באותו פרק זמן. הישג שאף אמן אחר לא הגיע אליו מאז הקמת המצעד. בשבוע שלאחר מכן, עם תקופת המעקב המלאה הראשונה שלו מה-2 עד 8 באפריל, "Film Out" הגיע למקום החמישי בבילבורד גלובל 200 עם 47.2 מיליון הזרמות ו-66,000 מכירות, והפך לכניסה החמישית של BTS לעשירייה המובילה במצעד, הכי הרבה כניסות מבין כל הקבוצות מאז הושק המצעד. זהו השיר היפני הראשון שהגיע לחמישייה הראשונה במצעד, והשני בעשירייה הראשונה אחרי  של  שהגיע למקום השמיני באוקטובר. השיר טיפס ב-182 מקומות בגלובל ללא ארצות הברית אל המקום השלישי, עם 44.3 מיליון סטרימינג ושבוע שני של 47,000 מכירות, המסמן את הקפיצה הגדולה ביותר במצעד לשיר - שיא שהוחזק בעבר על ידי  של  שעלה ב-146 מקומות מ-190 ל-44 בפברואר. "Film Out" הפך לשיר הראשון של הקבוצה בשפה היפנית שהגיע למצעד בילבורד הוט 100, במקום ה-81, והכניסה ה-20 של הקבוצה למצעד. עם מכירות של 19,000 עותקים, השיר היה הנמכר ביותר בשבוע והגיע לראש מצעד השירים הדיגיטליים. זהו השיר הראשון בשפה היפנית של BTS שהגיע למקום הראשון במצעד השירים הדיגיטליים, הפעם השישית שבה הגיע שיר של BTS למקום הראשון, והפעם ה-24 שבה ניכנס שיר שלהם אל העשירייה הראשונה.

## קליפ
הקליפ לשיר, בבימויו של יונג סוק צ'וי מלומפנס, שוחרר לערוץ היוטיוב של ביג היט בחצות הלילה  ב-2 באפריל 2021. קדם לו טריילר שהועלה לאותה פלטפורמה ב-25 במרץ. הסרטון נפתח בלהקה הנמצאת בתוך בית בגוונים בהירים התלוי בשמים. בבית, החברים מהרהרים בזיכרונות שחלקו זה עם זה. ג'ין מתבונן בשעון חול הסופר לאחור את הזמן שהם בילו יחד. שעון החול מופיע מספר פעמים לאורך הקליפ ומוביל לפיצוץ "דרמטי" שמותיר את הבית בכאוס מוחלט.

## קרדיטים
נלקח מתוך טיידל.

## מצעדים

## נתוני מכירות ותארים

## היסטוריית יציאות לאור

## קישורים חיצוניים

* 

קטגוריה:שירי 2021
קטגוריה:סינגלים מ-2021
קטגוריה:שירי BTS
קטגוריה:שירים ביפנית
קטגוריה:סינגלים בהוצאת הייב קורפוריישן
טום פורבס

**טום פורבס** (באנגלית: **Tom Forbes**  נולד; 10 בינואר 1993)   הוא שחקן  אמריקאי .

## קריירה

בשנת 2013 הופיע לראשונה בסדרת הטלוויזיה יומני הרופא הצעיר. בשנת 2015 הופיע בפרק במיני סדרת הטלוויזיה וולף הול. בסדרה גילם פורבס את ויליאם סטאפורד , בעלה של מרי בולין. באותה שנה שיחק במיני סדרה הבריטית "The Bastard Executioner". 

בשנת 2016 שיחק בתפקיד ראשון בסרט העלילתי "And Then I Was French" והשאיל את קולו למשחק המחשב "Steep". 

מ-2016 עד 2017 שיחק בסדרת הטלוויזיה "The Royals".

בשנת 2018 הוא שיחק בסדרת הטלוויזיה זואי ורייבן. 

בשנת 2019, הוא גילם את הנסיך לואי בשמונה פרקים של העונה השנייה בסדרת הטלוויזיה *אבירי הלילה* . פורבס הופיע בסדרות הטלוויזיה רבות בהן פיסטול, ואגדות המחר. בשנת 2022 שיחק בתפקיד משנה בסרט העלילתי מורביוס .

בשנת 2023 שיחק בתפקיד חוזר בסדרת הטלוויזיה "Champion". 

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1993
אלן מרי רופ

**אלן מרי רופ** (באנגלית: **Ellen Mary Rope**; 1855–1934) הייתה פסלת בריטית. יצירתה בולטת במגוונה ובסגנון שלה, מהקלאסי ועד לפופולרי. היא יצרה בעיקר תבליטים, באבן, מתכת יצוקה או טיח.

## ביוגרפיה
רופ, נולדה כילדם השביעי של ג'ורג' ואן רופ מבלקסהול, סאפוק, גילתה נטיות אמנותיות כבר בילדותה, אולי בהשפעת אחיה הבכור, ג'ורג' תומס רופ, צייר נוף וחוקר טבע. כדי לטפח את כישוריה, היא נשלחה ללונדון בשנת 1870 כדי ללמוד בבית הספר נוטינגהאם פלייס במרילבון, שם לימדה אותה ציור אוקטביה היל.

מאוחר יותר היא חזרה לכפר הולדתה ולמדה בבית הספר לאמנות איפסוויץ'. עבודותיה הראשונות שהוצגו היו ציורים ורישומים של נושאים כפריים דומים ליצירות אחיה, שהציג לצדה. היא חזרה ללונדון לבית הספר סלייד לאמנות ב-1877, המשיכה ללמוד רישום וציור, אבל ב-1880, פרופסור אלפונס לגרוס חשף אותה בקורס לפיסול, שרופ הצטיינה בו, מה שהשפיעה על כיוון האמנות שלה.

אמנותה התפתחה בקווים קלאסיים תוך שימת דגש על מעורבות האמן לאורך תהליך היצירה וייצור ידני לא ממוכן. רופ התבססה בלונדון במשך רוב הקריירה המקצועית שלה, לאחר מכן בדאודר רואד, פוטני, שם חלקה מגורים וסטודיו עם האחיינית העוזרת שלה דורותי אן אולדריך רופ. באותו אזור היה הסטודיו לזכוכית צבעונית של אחיינית אחרת מ. אלדריך רופ.

רופ פרשה לבית המשפחה בחוות גרוב בבלקסהול זמן קצר לפני מותה ב-1934 בגיל 79.

### יצירה
היצירה הראשונה שלה באקדמיה המלכותית לאמנויות הייתה פאנל טרקוטה: "דווד מנגן לפני שאול" (1885). מאותו תאריך היו לה עבודות בתערוכות באקדמיה המלכותית ברוב השנים עד 1918.
ממוזער|344x344 פיקסלים|תבליט עם ילדים
עד 1893 היא הייתה ידועה מספיק כדי לקבל הזמנה לספק ארבע דמויות תבליט גבס לבניין האישה בתערוכה העולמית של קולומביה בשיקגו.כל דמות הייתה בגובה של כמעט מטר וחצי, וייצג אמונה, תקווה, צדקה וחוכמה שמימית.

בנוסף לתצוגת יצירות בתערוכות, היה לה גם עסק מסחרי, והיא הפכה למעצבת מובילה של כלי החרס של דלה רוביה משנת 1896 ועד לסגירתו ב-1906. היא גם יצרה עבודות ביתיות פופולריות יותר כמו דמויות ילדים, פרחים וים. היא יצרה ומכרה תבניות יציקה של דמויות לילדים. עם זאת, העבודות האדריכליות הגדולות נמשכו, כולל דמויות גדולות של אמונה, תקווה וצדקה עבור בית העירייה של לידס, פאנל גדול עבור בניין העירייה של רותרהיט (שנהרס בהפצצות בזמן מלחמה), ואנדרטה ממלט בסנט מרי, בולטון און סוואל.

לוח הזיכרון של רופ משיש משנת 1902 תלוי בקתדרלת סולסברי.

## קישורים חיצוניים

## הערות שוליים

קטגוריה:פסליות בריטיות
קטגוריה:בריטיות שנולדו ב-1855
קטגוריה:בריטים שנולדו ב-1855
קטגוריה:בריטיות שנפטרו ב-1934
קטגוריה:בריטים שנפטרו ב-1934
ג'ורג' תומס רופ

**ג'ורג' תומאס רופ,** באנגלית: **George Thomas Rope**  (1846–1929) היה צייר בריטי. עבודתו התמקדה בנופי הארץ ובבעלי חיים, במיוחד סוסים, והיא בולטת בנאמנותה למיקום ולדיוק הייצוג. הרבה להשתמש בצבעי שמן אך גם שרטט בעיפרון ופחם וכן צייר בצבעי מים. הוא היה אמן מובהק של מזרח סאפוק, אם כי מדי פעם התמודד עם נושאים רחוקים יותר. הוא גם היה צופה רגיש בתולדות הטבע והיה מחברם של מאמרים רבים וספר אחד בנושא.

## ביוגרפיה
ממוזער|284x284 פיקסלים|פוני אפור
נולד ב-11 בפברואר 1846, בנם השני של ג'ורג' ואן רופ מבלקסהול ואורפורד, סאפוק. הוא שאף לפתח את כישוריו כאמן גרפי וחוקר טבע. לפני נישואיו של אחיו ארתור, הוא סייע בחשבונות ובניירת בחווה של אחיו, ופנה להתמסר לחלוטין לקריירה האמנותית שלו.

עבודתו הראשונה שהוצגה באקדמיה המלכותית (בשנת 1877) הייתה ציור שמן בשם ״עכברי שדה״, שנמכר ב-25 גינאה, מחיר משמעותי עבור אמן לא ידוע. משנת 1875 ואילך, הוא הציג במועדון האמנות היפה של איפסוויץ' כמעט מדי שנה עד 1915 לאחר תאריך זה, הוא הפסיק להציג אך פרסם את אוסף של מאמרי הטבע שלו שנאספו תחת הכותרת "מראות וצלילי הארץ" ב-1915. הוא המשיך להגיש מאמרים על תולדות הטבע ״דיאלקט סאפולק״, עד שנותיו האחרונות. למרות האבחנה של בריאותו חלשה, הוא חי עד גיל 83 ומת בשנת 1929 כתוצאה מתאונה.
ממוזער|301x301 פיקסלים|דמדומים בנובמבר
ג'ורג' תומאס רופ היה הבכור מבין מספר אמנים משפחתיים, כולל אחותו הצעירה אלן מרי רופ, פסלת ידועה בתקופתה, ושלוש אחייניות מרגרט אגנס רופ ו-M. E. Aldrich Rope, שתיהן אמניות ויטראז' בולטות, ודורותי אן אולדריך רופ, פסלת נוספת.

### יצירות
מיצירותיו שרדו ציורי שמן, בדרך כלל סצנות כפריות ובעלי חיים, במיוחד סוסים, צבעי מים על נושאים דומים, רישומים בעיפרון ורישומים בדיו, לפעמים הומוריסטיים. הנושאים שלו היו בעלי חיים - ביתיים ובר כאחד, סצנות כפריות, עצים, נושאים שצוירו באור נמוך ובלילה. העבודות המוצגות בגלריה מקיפות מגוון מעבודותיו, אשר ממשיכה למשוך עניין של אספנים.

## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1846
קטגוריה:בריטים שנפטרו ב-1929
מנגן דו-חמצני

**מנגן דו-חמצני** הוא תחמוצת מנגן שנוסחתה MnO2. מנגן דו-חמצני הוא מוצק שצבעו שחור-חום שהוא המרכיב העיקרי במינרל פירולוזיט.

השימוש העיקרי במנגן דו-חמצני הוא בסוללות אלקליין ובסוללות אבץ-פחמן. בנוסף משמש החומר כפיגמנט וכחומר מוצא לתרכובות מנגן אחרת כדוגמת אשלגן פרמנגט.

### מבנה
למנגן דו-חמצני מספר פולימורפים כמו גם צורה ממויימת. בצורה β-MnO2
מבנה הגביש כשל רוטיל בו יוני המתכת במרכז אוקטאדר ויוני החמצן בקואורדינציה 3.

צורה α-MnO2 פתוחה ומכילה חללים או "תעלות" היכולים להכיל אטומי מתכת כדוגמת כסף או בריום.

ימין|ממוזער|תא היחידה. אפור = יון המתכת, אדום= יון החמצן

### הפקה
מנגן דו-חמצני טבעי המופק ממינרלים דוגמת פירולוזיט אינו בדרגת ניקיון המספיקה ליישומים דוגמת סוללות. כדי לקבל חומר נקי מחזרים את חומר הגלם לקבלת מנגן חנקתי Mn(NO3)2 המתפרק מעל 500°C למנגן דו-חמצני Mn(NO_3 )_2 \rightarrow MnO_2 + 2NO_2 

דרך אחרת היא תגובת הקומפרופורציונציה של אשלגן פרמנגנט עם מנגן גופרתי 2KMnO_4 + 3MnSO_4 +2H_2 O \rightarrow 5MnO_2 +K_2 SO_4 + 2H_2 SO_4 

### תגובות
בחימום ל 530°C מנגן דו-חמצני מתפרק ל Mn2O3 וחמצן 4MnO_2 \rightarrow 2Mn_2 O_3 +O_2 

#### תגובות חיזור
ניתן לחזר מנגן דו-חמצני למנגן באמצעות קוק MnO_2 +2C\rightarrow Mn + 2CO

תגובת חיזור ל +Mn2 עם חומצה גופרתית 2MnO_2 +H_2 SO_4 \rightarrow 2MnSO_4 + O_2 + 2H_2 O

תגובת החיזור של מנגן דו-חמצני עם חומצת מימן כלורי בעזרתה בודד קרל וילהלם שלה לראשונה כלור בשנת 1774 MnO_2 + 4HCl -> MnCl_2 +Cl_2 +2H_2 O 

#### תגובות חמצון
בחימום תערובת מנגן דו-חמצני ואשלגן הידרוקסידי KOH באוויר מתקבל אשלגן מנגנט - חומר גלם בייצור אשלגן פרמנגנט

2MnO2 + 4KOH + O_2 -> 2K_2MnO_4 + 2H_2 O 

## קישורים חיצוניים

קטגוריה:מנגן: תרכובות
קטגוריה:תחמוצות
אן ראדג'

**אן ראדג**' (באנגלית: **Anne Rudge**;  29 באוקטובר 1761 - 1 בספטמבר 1836) הייתה מאיירת בוטנית בריטית שאיירה בין היתר את יצירותיו של בעלה, הבוטנאי וחוקר העתיקות אדוארד ראדג' ובנה, אדוארד ג'ון ראדג'. היא אחת האמניות הבוטניות המוקדמות ביותר הידועות שהתפרסמו, שכן, בניגוד לאמניות רבות אחרות בתחומה באותה תקופה, היא חתמה על עבודתה.

## ביוגרפיה
היא נולדה בלונדון בשנת 1761 בשם אן נואיי, בתם של אליזבת לבית דה לה מארה ופיטר נואיי (1723–1809). ממוצא הוגנוטי, משפחתו של פיטר נואיי הגיעה מניסמס שבצרפת (כיום בלגיה), אביו היגר לאנגליה כדי להימלט מהרדיפות. הוא היה יצרן משי ושופט שלום בקנט. היא התחתנה עם הבוטנאי אדוארד ראדג' (1763–1846) בכנסיית סנט ג'ורג' בכיכר האנובר בלונדון ב-28 ביולי 1791.  ילדיהם היו: עורך הדין אדוארד ג'ון ראדג' (1792–1861), אן אליזה ראדג' (1797–1879) ועורך הדין סמואל נואיי ראדג' (1801–1865).
ממוזער|ציור בוטני אופייני, 1807

### מאיירת בוטנית
העדות הראשונה ליצירת ההדפסים שלה היא קבוצת תחריטים משנת 1799. ראדג' בדרך כלל נתנה להדפסים שלה מספרים בחלק העליון של הלוח. היא התמחתה באיור בוטני מדויק, וסיפקה חמישים לוחות לספר -Plantarum Guianæ rariorum icones et descriptiones hactenus ineditæ (1805–07, בנוסף לאיורים שציירה לעיתונים למאמרי בעלה. הרישומים שלה מתארים במדויק את הפרטים הנדרשים על ידי חוקרים בוטניים כולל חלקי הרבייה של צמחים.  לכבודה, זן של שושן מים נקרא על שמה - Nymphaea rudgeana.

על פי התעקשותו של אביה היא קיבלה חינוך מצוין, כשהיא בקיאה בשפות מודרניות ועתיקות, במוזיקה ובאמנות. עד נישואיה היא הצליחה לתאר במדויק נופים והיסטוריה טבעית. בעלה פיתח אצלה את הכישורים הדרושים כדי להיות מאיירת מדעית ובוטנית מצליחה, שבה הפגינה "... סגנון עקבי ופרטים מדויקים בקטעים בלוחות שלה, שיכלו להגיע רק מלימוד ועניין אישי אינטנסיבי. הרישומים שלה גדולים, נועזים, ברורים ומדויקים.עם קווי מתאר פשוטים המסייעים להבהיר פרטים ומורכבות עבור הקורא הבוטני."

היא מתה בשנת 1836 לאחר מחלה שנמשכה כחמישה שבועות ונקברה בקבר משפחת ראדג' בכנסיית סנט לורנס באוושאם (Evesham). ביום הלווייתה נסגרו בתי הציבור המקומיים לאות כבוד.

## קישורים חיצוניים

## הערות שוליים

קטגוריה:ציירות בריטיות
קטגוריה:ילידי 1761
קטגוריה:נפטרות ב-1836
מרי סרגנט פלורנס

**מרי סרגנט פלורנס** (באנגלית: **Mary Sargant Florence**;  21 ביולי 1857 – 14 בדצמבר 1954) הייתה ציירת בריטית של דמויות, עיטורי קיר בפרסקו ונופים מזדמנים בצבעי מים ופסטל.

## ביוגרפיה
מרי סרגנט נולדה בלונדון. אביה היה הנרי סרגנט, עורך דין, ואמה הייתה קתרין אמה ביל. אחיה כללו את השופט צ'ארלס הנרי סרגנט, הבוטנאית אתל סרגנט, המנהל וולטר לי סרגנט והפסל פרנסיס ויליאם סרגנט.

היא למדה בפריז אצל לוק אוליבייה מרסון, ובבית הספר סלייד אצל אלפונס לגרוס. היא הייתה חברה במועדון האמנות האנגלית החדשה ובאגודת הציירים בטמפרה.
ממוזער|תג התנועה נגד מיסוי נשים בלי זכות בחירה.
ב-1888 היא נישאה להנרי סמית' פלורנס, מוזיקאי אמריקאי. נולדו להם שני ילדים: פיליפ סרגנט פלורנס, כלכלן, ואליקס סטרצ'י, הפסיכואנליטיקאי והמתרגם של פרויד. היא גרה באותה העת בניו ג'רזי.

לאחר שבעלה טבע בשנת 1891, היא עברה למארלו, בקינגהמשייר, ובנתה את ביתה, (1899–1900), שם התגוררה עד 1940. הבית תוכנן במקור עם קירות לבנים חשופות, ללא דלתות וללא צנרת.

היא הייתה סופרג'יסטית, תומכת בליגת ההתנגדות למיסוי נשים וציירה להם תגים. עם החוקר והעורך מקיימברידג', צ'ארלס קיי אוגדן, היא פרסמה את הספר "מיליטריזם לעומת פמיניזם" (1915) שטען כי לנשים יש את הפררוגטיבה והאחריות להילחם במיליטריזם הבינלאומי. הוא התחקה אחר הקשרים ההיסטוריים ובין מיליטריזם, אימפריאליזם, עבדות וכפיפות נשים. המיליטריזם, כך טענה, היה הגורם השולט בהכנעה הפוליטית, הכלכלית והמינית של נשים על פני חלק ארוך בהיסטוריה האנושית וההופעה המאוחרת של דרישות לזכויות נשים.

ב-1940 היא כתבה עבודה על ההיסטוריה, התיאוריה והאסתטיקה של הצבע. היא ערכה שני כרכים של מסמכי אגודת הציירים בטמפה.

היא מתה בטוויקנהאם, מידלסקס, 1954.

## קישורים חיצוניים

## הערות שוליים

קטגוריה:ציירות בריטיות
קטגוריה:בריטיות שנולדו ב-1857
קטגוריה:בריטים שנולדו ב-1857
קטגוריה:נפטרות ב-1954
קטגוריה:בריטיות שנפטרו ב-1954
בית הנבחרים של העם

**בית הנבחרים של העם** (בפשטו: دَ افغانستان ولسي جرګه, מילולית: דה אפגניסטן וולסי ג'ירגה), היה הבית התחתון של האספה הלאומית של הרפובליקה האסלאמית של אפגניסטן, לצד בית הזקנים העליון.

בית הנבחרים של העם היה בית המחוקקים העיקרי במערכת האפגנית, בדומה לנהוג בפרלמנט הבריטי. בבית הנבחרים כהנו 250 נציגים, כשבחוקה נקבע כי לפחות 68 מהם יהיו נשים. הבחירות היו בחירות אזוריות ונקבעו להתקיים מדי חמש שנים. בני אומת הקוצ'י  הנוודים בחרו 10 נציגים באמצעות מחוז בחירה לאומי אחד.

## היסטוריה
בית הנבחרים נוצר ב-1931, כשמוחמד נאדיר שאה, מלך אפגניסטן העניק לארצו חוקה בה נקבעה אפגניסטן כמונרכיה חוקתית עם פרלמנט בן שני בתים. הפרלמנט התכנס באופן יציב עד להדחת מלך אפגניסטן מוחמד זאהיר שאה על ידי ראש הממשלה מוחמד דאוד ח'אן ב-1973 והקמת רפובליקת אפגניסטן.

בעקבות יציאת ברית המועצות מאפגניסטן ב-1988, התכנס הפרלמנט מחדש, אך לאחר נפילת משטר מוחמד נג'יבאללה ב-1992 הושעה פעילותו שוב.

לאחר פלישת ארצות הברית לאפגניסטן ב-2001, נעשו ניסיונות להקים את הפרלמנט מחדש, וב-2005 נערכו בחירות לבתי הנבחרים.

## בחירות
הבחירות הראשונות לבית הנבחרים של העם נערכו בספטמבר 2005, ארבע שנים לאחר נפילת משטר הטליבאן, בפיקוח בינלאומי (בעיקר של האו"ם ונאט"ו).

הבחירות הבאות לבית הנבחרים נערכו ב-18 בספטמבר 2010. הבחירות הבאות, שהיו אמורות להתקיים ב-15 באוקטובר 2016, אך נדחו ל-7 ביולי 2018, ולאחר מכן שוב ל-20 באוקטובר. הפרלמנט הושבע על ידי נשיא אפגניסטן אשרף גאני ב-26 באפריל 2019.

בית הנבחרים התפזר למעשה כאשר הטליבאן השתלט על קאבול ב-15 באוגוסט 2021. הטליבאן לא כלל את בית הנבחרים וכמה סוכנויות אחרות של הממשלה לשעבר בתקציב הלאומי הראשון שלו במאי 2022. דובר הממשלה אמר כי בשל המשבר הפיננסי, רק סוכנויות פעילות נכללו בתקציב, ואלה שלא נכללו – פורקו, אך ציין כי ניתן יהיה להקימן מחדש "במידת הצורך".

## קישורים חיצוניים

## הערות שוליים

קטגוריה:אפגניסטן: פוליטיקה
קטגוריה:בתים תחתונים
אליפות העולם בכדורסל 3x3 אתונה (2012)

**אליפות העולם בכדורסל 3x3 של פיב"א 2012** הייתה המהדורה הראשונה של אליפות העולם בכדורסל 3x3 (כיום גביע העולם בכדורסל 3x3), אירוע הכדורסל 3x3 החשוב ביותר לנבחרות לאומיות. בטורניר שוחקו שלושה טורנירים נפרדים: לגברים, נשים ונבחרות מעורבות. הטורניר, שאורגן על ידי פיב"א, נערך באתונה, בירת יוון, בין 23 ל-26 באוגוסט 2012.

 זכתה באליפות טורניר הגברים לאחר שניצחה את  16–13 בגמר,  זכתה בטורניר הנשים לאחר ניצחון 17–16 על , וצרפת ניצחה את ארגנטינה בגמר הטורניר המעורב.

## מדליות

## טורניר הגברים
בטורניר הגברים השתתפו 24 נבחרות שחולקו לארבעה בתים של שש נבחרות. בשלב הבתים, שנערך בין 23 ל-25 באוגוסט, שיחקה כל נבחרת נגד כל חמש הנבחרות האחרות בבית. ארבע הראשונות בכל בית העפילו לפלייאוף, שנערך ב-25 וב-26 באוגוסט בשיטת גביע.  זכתה באליפות לאחר ניצחון 16–13 בגמר על .  זכתה במדליית הארד לאחר ניצחון 19–18 על  במשחק על המקום השלישי.

### שלב הבתים
מקור:

#### בית א'

#### בית ב'

#### בית ג'

#### בית ד'

### פלייאוף
מקור:

## טורניר הנשים
בטורניר הנשים השתתפו 24 נבחרות שחולקו לארבעה בתים של שש נבחרות. בשלב הבתים, שנערך בין 23 ל-25 באוגוסט, שיחקה כל נבחרת נגד כל חמש הנבחרות האחרות בבית. ארבע הראשונות בכל בית העפילו לפלייאוף, שנערך ב-25 וב-26 באוגוסט בשיטת גביע.  זכתה באליפות לאחר ניצחון 17–16 בגמר על .  זכתה במדליית הארד לאחר ניצחון 18–17 על  במשחק על המקום השלישי.

### שלב הבתים
מקור:

#### בית א'

#### בית ב'

#### בית ג'

#### בית ד'

### פלייאוף
מקור:

## טורניר מעורב
בטורניר המעורב השתתפו 16 נבחרות מעורבות, שהורכבו משני גברים ושתי נשים. הנבחרות לא חולקו לבתים אלא הוגרלו ישירות לפלייאוף, שנערך בין 24 ל-26 באוגוסט בשיטת גביע. צרפת זכתה באליפות לאחר ניצחון 14–8 בגמר על ארגנטינה. אוקראינה זכתה במדליית הארד לאחר ניצחון 15–8 על צ'כיה במשחק על המקום השלישי.

### פלייאוף

## ישראל בתחרות
נבחרת ישראל בכדורסל 3x3 לגברים הוזמנה על ידי פיב"א לטורניר. סגל הנבחרת כלל את יועד בית-יוסף, עמית שמחון, עמית תמיר וקורי קאר, ומאמן הנבחרת היה דני גוט. ישראל סיימה במקום השלישי בבית א' עם שלושה ניצחונות ושני הפסדים, ועלתה לפלייאוף. בשמינית הגמר ניצחה ישראל את אנגליה וברבע הגמר את ונצואלה. בחצי הגמר הפסידה הנבחרת לצרפת ובמשחק על המקום השלישי לאוקראינה, וסיימה במקום הרביעי.

## קישורים חיצוניים
* 

## הערות שוליים

קטגוריה:אתונה: תחרויות ספורט
קטגוריה:תחרויות כדורסל 3X3
קטגוריה:אליפויות עולם
תאונת הרכבת במיסיסוגה

**תאונת הרכבת במיסיסוגה** (מכונה גם **נס מיסיסוגה**) התרחשה ב-10 בנובמבר 1979 במיסיסוגה שבאונטריו, קנדה, כאשר רכבת משא שהובילה כימיקלים מסוכנים ירדה מהפסים ועלתה באש. יותר מ-200,000 בני אדם פונו מהאזור, פינוי שהפך לפינוי הגדול ביותר בזמן שלום בצפון אמריקה עד להוריקן קתרינה. באירוע לא היו הרוגים.

## האירוע
ב-10 בנובמבר 1979, רכבת משא בהובלת שלושה קטרי דיזל EMD F40PH  נסעה מזרחה מווינדזור, וחלפה ליד מיסיסוגה. ברכבת היו 106 קרונות שנשאו כימיקלים נפיצים רבים, כולל סטירן, טולואן, פרופאן, נתרן הידרוקסידי וכלור. בקרון ה-33, החל להתחמם מסב שלא שומן כהלכה, וכתוצאה מכך החלו לצאת ממנו עשן וניצוצות, והמקומיים שראו את הרכבת הנוסעת חשבו שהיא עלתה באש. לבסוף התגבר החום, ושני גלגלים עם צירם התנתקו ממקומם. הציר השבור גרם לחוגון להתפרק ולרדת מהמסילה, מה שגרם למספר קרונות נוספים לרדת מהפסים ולהתלקח, כולל מספר קרונות מכליים שהכילו פרופאן. בזמן שהלהבות פרצו, עובד הרכבת הצליח להפריד בין הקרונות ה-32 וה-33, ומנע מהקרונות הקדמיים להתלקח גם כן.

ההתלקחות הובילה לפיצוץ אדיר שיצר כדור אש בגובה של 1,500 מטרים, אותו ניתן היה לראות ממרחק של 100 קילומטרים. לאחר שאירעו פיצוצים נוספים, הכבאים שהגיעו למקום התרכזו בקירור הקרונות במטרה לגרום לאש לכבות בעצמה, אך קרון כלור שנחשף לאוויר גרם לדאגה בקרב כוחות החירום, בשל האפשרות להתפשטות ענן קטלני של גז כלור לפרברי מיסיסוגה. הסכנה הובילה לפינוי של יותר מ-200,000 אנשים. הפינוי נוהל על ידי גורמים שונים, כולל ראש עיריית מיססוגה, הייזל מקקליון, שנקעה את הקרסול שלה במהלך האירוע, אבל המשיכה לנהל אותו.

התושבים הורשו לחזור לבתיהם ב-16 בנובמבר. זה היה הפינוי הגדול ביותר בזמני שלום בהיסטוריה של צפון אמריקה, עד לפינוי ניו אורלינס עקב הוריקן קתרינה ב-2005, ונשאר השני בגודלו עד הפינוי בעקבות הוריקן אירמה ב-2017. בשל המהירות והיעילות בהן התנהל הפינוי, ערים רבות עיצבו תוכניות חירום משלהן בדומה למיסיסוגה. כתוצאה מהאירוע, הרגולטורים האחראים על הרכבות בארצות הברית ובקנדה דרשו שכל קו המשמש להובלת חומרים מסוכנים לתוך או דרך אזור מיושב יכלול גלאי שיזהה חימום יתר של הגלגלים.

## קישורים חיצוניים
* Mississauga Train Derailment, הריטג' מיסיסוגה, 10 בנובמבר 2009
* Blast's miracle: No one injured, evacuation of 220,00 goes smoothly, טורונטו סטאר, 29 בינואר 2023
קטגוריה:תאונות רכבת
קטגוריה:אמריקה הצפונית: התפוצצויות
קטגוריה:אסונות בקנדה
קטגוריה:אונטריו
קטגוריה:1979
רוז'י ונטיאנר

**רוז'י ונטיאנר** (בהונגגרית: **Venetianer Rózsi**; זאקאן, 16 במאי 1909 – בודפשט, 24 באוגוסט 1975) הייתה פסנתרנית, מורה לפסנתר יהודייה-הונגרייה, דודתו של הביולוג פאל ונטיאנר. היא הייתה במשך כ-10 שנים ראש הקתדרה לפסנתר בקונסרבטוריון למוזיקה באנקרה, טורקיה.

## קורות חייה
רוז'י ונטיאנר נולדה במשפחה יהודית כבתם של אזור ונטיאנר, רופא מחוזי, ושל ינקה פרייר. את לימודיה המוזיקליים החלה בעיר הסמוכה נג'קניז'ה כשהייתה בת שבע וכבר הלחינה בגיל שמונה. ב-1923 ערכה מסע הופעות עצמאי ביוגוסלביה, ושלוש שנים לאחר מכן, בבודפשט, זכתה לשבחים מהמעלה הראשונה של "החברה להגנת הכישרון". היא למדה לאחר מכן אצל ג'רג' פראגו ולאו ויינר באקדמיה למוזיקה ע"ש פרנץ ליסט, וכן הייתה תלמידה פרטית של מרגיט וארו ב-1930 ושל בלה בארטוק בשנים 1931–1932, לאחר מכן עברה לבירת טורקיה, שם עבד בעלה בלה סאבו כאדריכל, והיא מונתה לראש הקתדרה לפסנתר בקונסרבטוריון אנקרה. לאחר 1945, חזרו להונגריה והיא לימדה בבית הספר הגבוה למוזיקה בבודפשט ובמחלקה למוזיקה שלו, באקדמיה למוזיקה בלה בארטוק ולאחר מכן בלימדה במחלקה להכשרת מורים למוזיקה של האקדמיה למוזיקה ע"ש פרנץ ליסט. ונטיאנר הופיעה רבות כמלווה בפסנתר וכנגנית קאמרי בקונצרטים. ב-1960 סיירה ונתנה קונצרטים במוסקבה.

בעלה היה כאמור האדריכל בלה סאבו, לו נישאה ב-21 בינואר 1933 בבודפשט.

קברה נמצא בבית הקברות היהודי ברחוב קוזמה (U3-4-23).

## לקריאה נוספת
* Adatai a Petőfi Irodalmi Múzeum katalógusában (נתוניה במאגרי המוזיאון הספרותי פטפי)
* Kristóf Károly: Ismeretlen adatok Bartók Béla életéről (1960. szeptember 24.) Magyar Nemzet, 16. évfolyam, 227. szám, 7. oldal (נתונים בלתי מוכרים מחייו של בלה ברטוק) (דרוש מינוי)
* Magyar asszonyok lexikona. Összeáll., előszóval és történelmi résszel ellátta Bozzay Margit. Budapest, 1931. Stephanum ny. VI, 1066 h. (לקסיקון הנשים ההונגריות)
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981.  (לקסיקון ביוגרפי הונגרי. עורכת ראשית אגנש קניירש)

## קישורים חיצוניים
* רוז'י ונטיאנר באתר Arcanum
* רוז'י ונטיאנר ובעלה בלה סאבו באתר GENi
* רוז'י ונטיאנר באתר טורקי 

## הערות שוליים

קטגוריה:יהודיות הונגריות
קטגוריה:פסנתרניות הונגריות
קטגוריה:פסנתרניות יהודיות
קטגוריה:מורים למוזיקה בהונגריה
קטגוריה:פסנתרנים הונגרים
קטגוריה:בוגרות האקדמיה למוזיקה ע"ש פרנץ ליסט
קטגוריה:פסנתרנים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגריות שנולדו ב-1909
קטגוריה:הונגרים שנולדו ב-1909
קטגוריה:נפטרות ב-1975
קטגוריה:הונגרים שנפטרו ב-1975
צ'אפל ואדי

**צ'אפל ואדי** (באנגלית: **Chappal Waddi**), המכונה גם "הר המוות" הוא ההר הגבוה ביותר בניגריה. הוא ממוקם על גבול המדינה עם קמרון. גובהו 2,419 מטרים מעל פני הים.

ההר ממוקם בגבול בין הפארק הלאומי גשאקה גומטי  הנמצא במדינת טרבה במזרח ניגריה לבין אזור אדמאווה בקמרון.

ההר נמצא כ־32 קילומטרים מצפון־מערב לעיירה הקמרונית באניו וכ־200 קילומטרים מצפון־מזרח לעיר במנדה, גם כן בקמרון. ההר נמצא באזור מבודד ומיוער שאין בו דרכים מוסדרות.

## גלריה

File:Hiking to Chappal Wadi.jpg|alt=
File:Gashaka-Gumti National Park, Taraba, Nigeria.jpg|alt=
File:Boundary Marker.jpg|alt=
File:Sunset on the mountain.jpg|alt=


## קישורים חיצוניים

## הערות שוליים

קטגוריה:הפסגות הגבוהות במדינתן
קטגוריה:ניגריה: גאוגרפיה
קטגוריה:קמרון: גאוגרפיה
קטגוריה:אפריקה: הרים
בית המשפט הפדרלי השלישי לערעורים של ארצות הברית

שמאל|ממוזער|300x300 פיקסלים|שטח השיפוט של בית המשפט השלישי
**בית המשפט הפדרלי השלישי לערעורים של ארצות הברית** (אנגלית: United States Court of Appeals for the Third Circuit) הוא בית משפט פדרלי בעל סמכות ערעורים על בתי משפט פדרליים מחוזיים.
## פעילות
בית המשפט הוקם על ידי הקונגרס בשנת 1891, יחד עם שאר בתי המשפט הפדרליים.

בית המשפט הוא בעל סמכות שיפוט על בתי המשפט הפדרליים של דלאוור, ניו ג'רזי ופנסילבניה.

בית המשפט דן גם בערעורים מבית המשפט המחוזי של איי הבתולה.

בית המשפט מורכב מ-14 שופטים פעילים ושוכן בפילדלפיה, פנסילבניה. בית המשפט מנהל גם ישיבות במקומות אחרים, כולל איי הבתולה של ארצות הברית. זהו אחד מ-13 בתי המשפט לערעורים של ארצות הברית. בשל סמכות השיפוט של בית המשפט לערעורים על דלאוור (בה יותר ממחצית מהחברות הנסחרות בארצות הברית מאוגדות), בית המשפט מטפל במספר גדול של תיקים מסחריים משפיעים בארצות הברית.

אחת הפסיקות הידועות שעברו דרך בית המשפט היה פסיקה בהורות מתוכננת נגד קייסי, שעמדת בית המשפט התקבלה בפסק הדין של בית המשפט העליון של ארצות הברית.

## שופטים ידועים
בבית המשפט כהנו:
* פרנסיס בידל (כיהן בבית המשפט 1939–1940) – פרש מכס השיפוט כדי לשמש כתובע הכללי של ארצות הברית.
* סמואל אליטו (כיהן בבית המשפט 1990–2006) – לימים שופט בבית המשפט העליון של ארצות הברית
* מייקל צ'רטוף (כיהן בבית המשפט 2003–2005) – פרש מכס השיפוט כדי לשמש כמזכיר ביטחון המולדת של ארצות הברית השני (בממשל בוש הבן).

## קישורים חיצוניים

* 

## הערות שוליים

*
3
קטגוריה:ניו ג'רזי
קטגוריה:דלאוור
קטגוריה:פנסילבניה
קטגוריה:איי הבתולה של ארצות הברית
אלטלנה (סדרת טלוויזיה)

**אלטלנה** הוא סרט טלוויזיה ישראלי, מיני סדרה בת 3 פרקים משנת 2008 בבימויו של אלי כהן, עם יוסי קאנץ ויורם חטב בתפקידים הראשיים.

התסריט נכתב על ידי מוטי לרנר בהשראת דמויות ואירועים אמיתיים אך אין לראות בו שחזור מדויק של המציאות. יוצרי הסרט התירו לעצמם חופש אמנותי בעיצוב האירועים והדמויות.

בסרט משולבים עדויות של אנשים שהיו על הספינה.

הסרט הופק בסיוע קרן מקור לקולנוע וטלוויזיה בתמיכת המועצה הישראלית לקולנוע עבור שידורי קשת ושודר בערוץ 2.

## תקציר העלילה
### פרק 1
**הסכם ושברו**

בנמל פור-דה-בוק מעמיסים על אלטלנה ציוד ונשק ומעפילים רבים עולים עליה בהם זוג צעיר - ראובן (ירון ברובינסקי) ומוניק (ג'וליה לוי בוקן) שנישאים על הספינה. מפקד האנייה הוא אליהו לנקין (יואב בר לב), קברניט הספינה הוא מונרו פיין והאדם הבולט בפיקוד הוא אברהם סטבסקי (דביר בנדק) שנחשד בעבר ברצח ארלוזורוב.

מנחם בגין מקבל את הידיעה לאחר שהספינה הפליגה. בן-גוריון מכנס ישיבה דחופה של הממשלה הזמנית ודורש שכל הנשק יועבר לצבא. הוא שולח את ישראל גלילי (שרון אלכסנדר) ופנחס וזה (סיני פתר) לבגין והם מסכמים ש-20% מהנשק יועבר לאצ"ל בירושלים. בגין מסכים למרות מחאותיו של עמיחי פאגלין אך בן-גוריון דורש כי כל הנשק יועבר קודם למחסני הצבא.

### פרק 2
**אש על כוחותינו**

20 ביוני 1948, אלטלנה מגיעה לחוף כפר ויתקין. למקום מגיעים מנחם בגין ועמיחי פאגלין. המעפילים מורדים לחוף שמוקף בחיילי צה"ל כשמתחילים לפרוק נשק נפתחת עליהם אש. בגין מבקש למנוע מלחמת אחים ומתעמת עם פאגלין. הם משיבים אש ובגין מורה להם לחדול ומועבר במהירות בסירה לאלטלנה. במקום נהרגים ארבעה לוחמי אצ"ל ושני חיילי צה"ל. יצחק גרינבוים (אלכס פלג) מנסה לרכך את בן-גוריון אך ללא הצלחה.

### פרק 3
**תותח קדוש, אנייה קדושה**

22 ביוני 1948, אלטלנה מגיעה לחוף תל אביב, אש נפתחת עליהם ממלון ריץ בו נמצאת יחידה של הפלמ"ח בפיקודו של יצחק רבין (ערן לנסקי). בן-גוריון נותן אולטימטום להיכנע ולהניף דגל לבן. בגין מסרב ובשעה 16:00 מתחילה ההפגה שמעלה את הספינה באש. אנשים קופצים למים. ראובן ומניק נפגשים על החוף ומתחבקים. בגין רוצה להישאר על הספינה אך אנשיו מטילים אותו למים. בן-גוריון אומר כי "יבורך התותח אשר הפגיז האנייה, תותח זה יהיה ראוי לעמוד בבית המקדש אם ייבנה". כעת הוא נותן הוראה לפרק את הפלמ"ח. לבסוף מופיעה כתובת כי "באירועי אלטלנה נהרגו 16 אנשי אצ"ל ושלושה חיילי צה"ל. אברהם סטבסקי אושפז בבית חולים וכעבור מספר ימים מת מפצעיו".

## צוות השחקנים

## קישורים חיצוניים

*אלטלנה פרק 1, פרק 2, פרק 3, באתר יוטיוב

קטגוריה:סרטי טלוויזיה ישראליים
קטגוריה:סרטים בעברית
קטגוריה:סרטי 2008
קטגוריה:סרטים ישראליים משנת 2008
קטגוריה:סרטים ישראליים המבוססים על סיפור אמיתי
קטגוריה:אלטלנה
שרה סטון (ציירת)

**שרה סטון** (באנגלית: **Sarah Stone**; בערך 1760–1844), לימים נודעה בשם שרה סמית', הייתה מאיירת וציירת בתולדות הטבע בבריטניה. עבודותיה כללו איורים רבים של דגימות שהוחזרו לאנגליה ממשלחות באוסטרליה ובאוקיינוס השקט. האיורים שלה הם בין הראשונים של מינים רבים והם משמעותיים מבחינה מדעית.

## יצירה
ממוזער|קנגורו
היא עבדה כשרטטת, ומאיירת מדעית, וציירת בין השנים 1777 ו-1820. היא הוזמנה על ידי סר אשטון לוור בשנות ה-70 לשרטט ולצייר חפצים במוזיאון לוריאן שלו. שכלל דגימות שהובאו על ידי משלחות בריטיות מאוסטרליה, אמריקה, אפריקה והמזרח הרחוק בשנות ה-80 וה-90 של המאה ה-17.

היא הציגה כ"מציגת כבוד" באקדמיה המלכותית לאמנויות ב-1781, 1785 ו-1786. סטון יצרה ציורי צבעי מים רבים של דגימות שנשלחו על ידי ג'ון ווייט, הרופא הכללי הראשון של המושבה האוסטרלית, בין השנים 1789 ו-1790. ציורים אלה שימשו להפקת תחריטים עבור "Journal of a Voyage to New South Wales" של וייט (1790). אף שהאיורים יפים ומצוירים במיומנות, הרישומים נפגעו לפעמים מהעובדה שהיא עבדה מעורות שנאספו באוסטרליה ושוחזרו על ידי פחלוץ בלונדון כדי לשחזר חיה או ציפור שמעולם לא נראו.

האוסף שלה, הכולל יותר מאלף ציורי צבעי מים המבוססים על דגימות ממוזיאון לוריאן, התפזר יחד עם פריטי המוזיאון שנמכרו במכירה פומבית בשנת 1806. חלק מציוריה נרכשו על ידי המוזיאון להיסטוריה של הטבע בלונדון בעוד שאחרים עברו לאוספים פרטיים. הם עשויים להיות בעלי ערך בפתרון כמה שאלות על מינים שתוארו על ידי J.F. Gmelin, שדגימותיהם אינן ניתנות לאיתור.
ממוזער|תוכי, 1785
עבודתה של סטון מוחזקת על ידי המוזיאון הבריטי והגלריה והמוזיאון של ויקטוריה, אוניברסיטת ליברפול בבריטניה, והספרייה הלאומית של אוסטרליה, והספרייה הממלכתית של ניו סאות' ויילס באוסטרליה.

### חיים אישיים
ב-8 בספטמבר 1789 נישאה סטון לג'ון לנגדייל סמית'.

## קישורים חיצוניים

## הערות שוליים

קטגוריה:ציירות בריטיות
קטגוריה:ילידות 1760
קטגוריה:בריטים שנולדו ב-1760
קטגוריה:נפטרות ב-1844
קטגוריה:בריטים שנפטרו ב-1844
זאקאן

הכפר **זאקאן** (בהונגרית: **Zákány**) נמצא במחוז שומוג', נפת צ'ורגו.

## מקור שמו
היישוב זאקאן קיבל כנראה את שמו מהמים הרירניים בסביבה (משורש ריר, בהונגרית: zákányos).

## מיקום
היישוב ממוקם מערבית לצ'ורגו, ממש על הגבול עם קרואטיה. הכפר יושב בצד הדרומי של גבעות Zákányi-őrtilosi. הערים הקרובות ביותר הן צ'ורגו, 20 ק"מ משם, נג'קניז'ה, 25 ק"מ משם, וקופריבניצה, בצד הקרואטי.

מנקודת מבט תחבורתית, זאקאן הוא אחד מצמתי הרכבת החשובים של דרום טרנסדנוביה, מכיוון שכאן נמצאת תחנת הרכבת ג'קנש הנושאת אמנם את שם היישוב השכן, אבל נמצאת בכפר זאקאן ומחוברת לשלושה קווי רכבת ארציים חשובים ביותר. זוהי נקודת המפגש שלהם וגם תחנת הגבול לכיוון קרואטיה, בקו בודפשט – זאגרב – פרייקה. (בישוב יש גם תחנת רכבת מקומית, תחנת זאקאן, אך היא מטפלת רק בתנועה מקומית). הדרך הקלה ביותר להגיע מהכפר לערים נג'קניז'ה וצ'ורגו היא באמצעות רכבת.

ליישוב ניתן להגיע גם ברכב מנג'קניז'ה על כביש 6804.

## היסטוריה
שם היישוב מתקופת ארפאד (ממלכת הונגריה (1000–1301)), וכבר מוזכר במסמכים בשנת 1227 כזאקון לפני הפלישה המונגולית לאירופה, ולאחר מכן בשנת 1309 כזקאן. הטירה הוזכרה לראשונה בשנת 1325, ושמה הוזכר גם ברשימת המעשרות האפיפיורית של 1332 – 1337, כך שכבר הייתה לה כנסייה באותה תקופה. בשנת 1342, היא כבר נהנתה מהרשאות עיר ובמקביל הוזכרה גם הכנסייה שלה המוקדשת למרטין מטור. בשנת 1379, לאיוש הראשון, מלך הונגריה נתן אותו למיקלוש, בנו של בודיסלו זאקאני כמענק.

בפנקס מס הראשי של אוצר האימפריה העות'מאנית בשנים 1565 – 1566, זאקאן נרשם ככפר שכלל 10 בתים בלבד. במהלך הכיבוש הטורקי, זאקאן החלה להתפתח משמעותית שוב ובשנת 1571 היא כבר הייתה מורכבת מ-77 בתים, וזמן קצר לאחר מכן נהרסה מסיבה כלשהי, כך שב-1580 מצאו כאן גובי המיסים הטורקים רק בית אחד.

בתחילת שנות העשור הראשון של המאה ה-20 הכפר היה שייך למשפחת זיצ'י; הרוזן אדן זיצ'י היה בעל האדמות הגדול במקום, שהייתה לו שם גם טירה יפה, שבנה ב-1911.

בשנת 1910, מתוך 1,688 תושבים, 1,675 היו הונגרים. מתוכם, 1,558 רומים-קתולים, 51 לותרנים ו-45 יהודים.

## ילידי המקום
* **[[רוז'י ונטיאנר]]** (1909 – 1975) הייתה פסנתרנית, מורה לפסנתר יהודייה-הונגרייה, דודתו של הביולוג פאל ונטיאנר.
## קישורים חיצוניים

* 

קטגוריה:מחוז שומוג'
קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
סטארה אושיציה

**סטארה אושיציה** (באוקראינית: **Стара Ушиця**; ברוסית: **Старая Ушица**, סטאראיה אושיצה; בפולנית: **Stara Uszyca**, סטארה אושיצה; ביידיש: **אישיצע** או **אלט-אישיצע**) היא עיירה במחוז חמלניצקי באוקראינה. העיירה שוכנת בחבל פודוליה, במקום בו נהר אושיציה  נשפך אל נהר דניסטר. בעיירה מתגוררים 1,927 תושבים (נכון ל-2025).

## היסטוריה

האזכור הראשון של היישוב הוא מ-1144, אז תחת השם אושיציה, כעיירה ואתר של מאבקי שליטה בין מנהיגי נסיכות האליץ'  ורוס של קייב.

במאה ה-19 השם שונה ל"סטארה אושיציה" ("אושיציה הישנה") לאחר שנובה אושיציה ("אושיציה החדשה") הקרובה קיבלה את שמה.

ב-7 ביולי 1941, במהלך מלחמת העולם השנייה, העיירה נכבשה מברית המועצות על ידי גרמניה הנאצית במסגרת מבצע ברברוסה. היא שוחררה על ידי הצבא האדום ב-29 במרץ 1944.

## הקהילה היהודית
ראשיתה של הקהילה היהודית במקום במאה ה-19. ב-1847 נמנו במקום 675 יהודים, וב-1897 נמנו 583 יהודים, כ-14% מכלל האוכלוסייה. ב-1926 האוכלוסייה היהודית גדלה לכאלף תושבים ופעל במקום קולחוז שהקים השלטון הסובייטי.

ערב מלחמת העולם השנייה ישבו בסטארה אושיציה 753 יהודים, כ-17% מכלל האוכלוסייה, ועוד כ-350 התגוררו בכפרים שמסביב לה. לאחר הכיבוש הגרמני בקיץ 1941 הוטלו מגבלות על היהודים: הם חיו חייבים להסתובב עם מעין טלאי צהוב, נאסר עליהם לצאת מהעיירה וחלקם גויסו לעבודות כפייה. במהלך 1942 אף הוקם מעין גטו מצומצם יותר.

ב-23 ביולי באותה שונה הגרמנים הורו ליודנראט המקומי לכנס את כלל היהודים בכיכר העיירה. בעלי מלאכה שנצרכו לגרמנים ומשפחותיהם נשלחו לגטו של העיר קמניץ-פודולסקי (שמרבית יושביו נרצחו מספר חודשים לאחר מכן). לאחר מכן הגרמנים החלו להצעיד את מאות היהודים שנותרו אל מחוץ לעיירה, תוך כדי שהם מוסרים להם שאף הם הולכים לאותו מקום. במהלך הדרך צורפו לשיירה כ-100 יהודים מהעיירה סטודניציה . בפועל הקבוצה, שמנתה בין 400 ל-700 יהודים לפי דיווחים שונים, הובלה לבור הריגה בשדה בקרבת הכפר הרושקה  ושם הם נורו למוות.

ב-1962 ניצולי שואה שהתגוררו בסביבה הקימו אנדרטה בקרבת אתר הרצח.

## קישורים חיצוניים
* 

* 
* סטאראיה אושיצה ביברייסקיה אנציקלופדיה 
* 
* 

## הערות שוליים

קטגוריה:מחוז חמלניצקי: יישובים
בית המשפט הפדרלי החמישי לערעורים של ארצות הברית

**בית המשפט הפדרלי החמישי של ארצות הברית** (באנגלית: **United States Court of Appeals for the Fifth Circuit**, מילולית: בית המשפט לערעורים של ארצות הברית של הסיבוב החמישי) הוא בית משפט פדרלי לערעורים בארצות הברית, המשמש כערכאת ערעורים על בתי המשפט המחוזיים במחוזות השיפוט הפדרליים שבלואיזיאנה, טקסס ומיסיסיפי.

בבית המשפט מכהנים 17 שופטים, והוא יושב בניו אורלינס, לואיזיאנה.

במקור, בית המשפט החמישי החזיק בסמכות שיפוט על בתי המשפט המחוזיים הפדרליים באלבמה, ג'ורג'יה ופלורידה. בשנת 1981, בתי המשפט המחוזיים של אותן מדינות הועברו לבית המשפט הפדרלי האחד עשר לערעורים.

## היסטוריה של בית המשפט
בית המשפט הוקם על ידי חוק אוורטס ב-16 ביוני 1891, אשר יסד את בתי המשפט הפדרליים לערעורים של ארצות הברית. בזמן הקמתו, המעגל החמישי כלל את פלורידה, ג'ורג'יה, אלבמה, מיסיסיפי, לואיזיאנה וטקסס.

ב-25 ביוני 1948, אזור תעלת פנמה נוסף לאחריות בית המשפט בהחלטת הסנאט של ארצות הברית, כשהוא מקבל סמכות ערעור על בית המשפט המחוזי של ארצות הברית לאזור התעלה.

ב-1 באוקטובר 1981, קיבל הסאנט החלטה לפצל את שטח המעגל החמישי: אלבמה, ג'ורג'יה ופלורידה הועברו לבית המשפט הפדרלי האחד-עשר החדש. בעקבות כך פוצל התקן של בית המשפט: מתוך 29 שופטים שהיו בבית המשפט החמישי, נותרו 17 בבית המשפט החמישי, בעוד בית המשפט הפדרלי האחד עשר מקבל 12 שופטים.

ב-31 במרץ 1982, בית המשפט איבד את סמכות השיפוט על אזור תעלת פנמה, בעקבות החזרתו לשליטת פנמה.

## שופטים מפורסמים
* גריפין בל (כיהן בבית המשפט 1961–1976) – פרש מכס השיפוט כדי לשמש כתובע הכללי של ארצות הברית בממשל קרטר

נכון לשנת 2023 טרם מונה איש משופטי בית המשפט לכהונה בבית המשפט העליון של ארצות הברית.

## פסיקות מפורסמות
בית המשפט הפדרלי החמישי היה מעורב בכמה פסיקות מפורסמות.
* פסק דין אדוארדס נגד אגילארד – בית המשפט היווה ערכאה מוקדמת שדנה בתיק, וקבע כי החוק של מדינת לואיזיאנה, שחייב בתי ספר ציבוריים ללמד את תורת האבולוציה חייבת ללמדת לימודי בריאתניות, מנוגד לתיקון הראשון לחוקת ארצות הברית האוסר על קידום הדת על ידי המדינה. עמדתו התקבלה גם בבית המשפט העליון של ארצות הברית.
* פסק דין דובס נגד הארגון לבריאות נשים בג'קסון – בית המשפט היווה ערכאה מוקדמת שדנה בתיק, שעסק בחוק של מדינת מיסיסיפי שאסר הפלות. בית המשפט קבע שהחוק אינו חוקתי, אך בבית המשפט העליון של ארצות הברית בוטלה הפסקה.

## קישורים חיצוניים

* 
* , באתר ויקיטקסט 

## הערות שוליים

*
5
קטגוריה:טקסס: חוק ומשפט
קטגוריה:לואיזיאנה
קטגוריה:מיסיסיפי
Victoria 3

**Victoria 3** (בתרגום לעברית: **ויקטוריה 3**) הוא משחק מלחמה ממוחשב אשר פותח על ידי המפתחת השוודית Paradox Development Studio ופורסם על ידי החברה Paradox Interactive. המשחק הוא משחק המשך Victoria II שיצא בשנת 2010. Victoria 3 יצא לאור ב-25 באוקטובר 2022.

## המשחק
ויקטוריה 3 משתרע על פני השנים 1836 עד 1936 ומאפשר לשחקן לשלוט על אחת מ-100 מדינות עצמאיות שהיו קיימות באותה תקופת זמן.

המשחק מתמקד ב-2 היבטים עיקריים: פוליטיקה ודמוגרפיה. מטרת השחקן היא למשוך ולרצות כמה שיותר קבוצות באוכלוסייה (שבמשחק נקראות "Pops") באמצעות אינטרסים משותפים, מסחר וחקיקה. לאוכלוסיות אינטרסים שונים והם גם נמצאים במעמדות כלכליים שונים, ולרובם יש גם אידאולוגיות שונות המשתרעות על הספקטרום שבין ימין ושמאל כלכלי, חברתי וביטחוני.

עוד מערכת שקיימת במשחק היא מערכת הדיפלומטיה, שבמסגרתה אפשר לשפר ולהחמיר יחסים עם מדינות, לכבוש מדינות, לשתף איתם פעולה ביטחונית, לבצע קולוניאליזם ועוד. בדרך כלל כל פעולה דיפלומטית תגרור אחריה תגובה בינלאומית כך שלמשל, אם מדינה כובשת מדינה אחרת הנמצאת בהסכם אמנה המערב מדינות אחרות, הן עלולות לשתף פעולה לתקוף את השחקן. במצב של מלחמה, על השחקן להחיל גיוס גנרלים ולהשיג בני ברית אשר יהיו שותפים לאותה המלחמה, לעיתים אף בתמורה לאינטרס כלכלי או מדיני.

## פיתוח
במשך זמן רב, ויקטוריה 3 היה נראה כמו רעיון בלתי אפשרי. רבים מהשחקנים של Victoria 2 ראו ברעיון של משחק המשך כמם או כבדיחה חסרת פוטנציאל, וזאת מכיוון שרבים מהשחקנים שאלו אם יצא משחק המשך ולא קיבלו תשובה מהחברה על פיתוח של משחק כזה.

באפריל 2022, הודלפה גרסת בטא של המשחק לאינטרנט. אך רק ב-25 באוקטובר 2022, יצא המשחק בגרסה מלאה.

## קישורים חיצוניים
* 
* 

## הערות שוליים

קטגוריה:משחקי Windows
קטגוריה:משחקי לינוקס
קטגוריה:משחקי macOS
קטגוריה:משחקי וידאו שפותחו בשוודיה
קטגוריה:משחקי וידאו משנת 2022
קטגוריה:משחקי אסטרטגיה ממוחשבים (זמן אמת)
קטגוריה:סימולציות ניהול ממוחשבות
קטגוריה:משחקי מלחמה ממוחשבים
מיגל גוטיירס

**מיגל גוטיירס אורטגה** (בספרדית: **Miguel Gutiérrez Ortega**; נולד ב-27 ביולי 2001 במדריד שבספרד) הוא כדורגלן ספרדי המשחק בעמדת המגן השמאלי בקבוצת נאפולי מהסרייה א'.

## קריירת מועדונים
גוטיירס נולד במדריד שבספרד, וגדל במחלקות הנוער של חטאפה וריאל מדריד. בשנת 2020 החל לשחק בריאל מדריד קסטיליה, קבוצת המילואים של ריאל מדריד. ב-21 באפריל 2021 ערך את הופעת הבכורה שלו בקבוצה הראשונה של המועדון, בניצחון 0–3 על קדיס במסגרת המחזור ה-31 בלה ליגה לעונת 2020/2021. בסך הכל ערך תשע הופעות ליגה במדי המועדון.

ב-5 באוגוסט 2022 חתם גוטיירס על חוזה לחמש שנים בז'ירונה מלה ליגה. ב-14 באוגוסט ערך את הופעת הבכורה שלו במועדון, בהפסד 0–1 לוולנסיה במסגרת המחזור הראשון בליגה לעונת 2022/2023. ב-4 במרץ 2023 הבקיע את שער הבכורה שלו במועדון, בהפסד 2–3 לחטאפה במסגרת המחזור ה-24 בליגה. בסך הכל ערך 34 הופעות ליגה בעונתו הראשונה במועדון, בהן הבקיע שני שערים.

ב-19 באוגוסט 2025 חתם בנאפולי מהסרייה א', תמורת 20 מיליון אירו.

## קריירה בינלאומית
גוטיירס היה חלק מסגל נבחרת ספרד עד גיל 19.

נכלל בסגל הנבחרת האולימפית של ספרד לטורניר הכדורגל באולימפיאדת פריז (2024).

## תארים
;ריאל מדריד
* אליפות ספרד (1): 2021/2022
* ליגת האלופות (1): 2021/2022
* ליגת האלופות לנוער (1): 2019/2020

;נבחרת ספרד עד גיל 19
* אליפות אירופה עד גיל 19 (1): 2019

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלני ז'ירונה
קטגוריה:כדורגלנים ספרדים באולימפיאדת פריז (2024)
קטגוריה:אלופים אולימפיים ספרדים: כדורגל
קטגוריה:כדורגלני נאפולי
קטגוריה:ספרדים שנולדו ב-2001
פסו קובני

ה**פסו הקובני** (בספרדית **Peso cubano**) הידוע גם בשם **moneda nacional**, הוא המטבע הרשמי של קובה. הפסו הקובני היה קשור היסטורית לדולר הכסף הספרדי-אמריקאי מהמאות ה-16 עד ה-19, ולאחר מכן שווה לדולר האמריקני מ-1881 עד 1959. לאחר מכן הציגה הממשלה הקומוניסטית של קסטרו את הכלכלה המתוכננת הסוציאליסטית והצמידה של הפסו לרובל הסובייטי.

## המטבע הקובני לאחר קריסת ברית המועצות
קריסת ברית המועצות ב-1991 הביאה לתקופה מיוחדת של התאמות כלכליות קשות לקובה. משנת 1994 עד 2020 הפזו הקובני הופץ יחד עם הפסו הקובני הניתן להמרה (קוד ISO 4217 " - CUC"); מבוטא בדיבור "קוק" בניגוד למטבע המקורי -CUP, שלעיתים קרובות מבוטא "קוף", שהיה ניתן להמרה בשער קבוע מול הדולר האמריקאי, ובדרך כלל היה זמין לציבור בשער של 1 דולר ארצות הברית = CUC 1 = CUP 25. עם זאת, מפעלי ומוסדות המדינה תחת הכלכלה המתוכננת הסוציאליסטית היו זכאים להחליף מ-CUP ל-CUC ולדולר אמריקאי בשער הרשמי המסובסד של US$1 = CUC 1 = CUP 1. החל מ-1 בינואר 2021 יישמה קובה את מה שנקרא "יום אפס" של האיחוד המוניטרי אשר ביטל את ה"פסו הקובני הניתן להמרה" ומעתה הפזו הקובני הפך להיות הילך החוקי היחיד בקובה, ה-CUC הומרו בשיעור של 24 CUP לפסו אחד.

## אינפלציה
במהלך 2021 נהיה קשה עד בלתי אפשרי לאנשים פרטיים ולבתי עסק לבצע המרה של הפסו הקובני (CUP) למטבע קשה (כסף המונפק על ידי מדינה שנתפסת כיציבה מבחינה פוליטית וכלכלית) לפי שער ההמרה הרשמי של 24 פסו לדולר. דרישה למטבע קשה יצרה שוק שחור בשער המטבע, כאשר דולר אמריקאי אחד היה שווה בערך 100 פסו בינואר 2022 בעוד שבחודש ספטמבר 2022 הדולר כבר היה שווה כ-190 פסו.

## מטבעות

### מטבעות אינטור (INTUR) 1989–1981
בין השנים 1981 ל-1989, המכון הלאומי לתיירות (Instituto Nacional de Turismo, "INTUR") הנפיק את "מטבע המבקרים" לשימוש תיירים. ב-1981 הוצגו מטבעות בערכים 5, 10, 25 ו-50 סנטבוס ו-1 פסו עשויים מקופר ניקל, ואחריו ב-1988 מטבעות בערכים 1, 5, 10, 25 ו-50 סנטבוס עשויים מאלומיניום. מטבעות ה-INTUR בוטלו ב-15 באוקטובר 2001 והוחלפו בפזו להמרה (CUC).

### מטבעות הפסו הניתן להמרה (CUC) 2020–1994
גם הפסו הניתן להמרה (CUC) חולק ל-100 סנטבוס. בשנת 1994, הוצגו מטבעות בערכים של 5, 10, 25 ו-50 סנטבוס ו-1 פזו בפלדה מצופה ניקל. המטבע הדו-מתכתי הנדיר של 5 פזו הוצג בשנת 1999, ואחריו מטבע 1סנטבוס בשנת 2000. מטבעות CUC אלו היו במחזור יחד עם מטבעות הפסו הרשמי, כאשר שני סוגי המטבעות מובחנים על ידי הבדלים בצבעם (בעיקר פלדה מצופה ניקל עבור CUCs, לעומת אלומיניום או פליז עבור CUPs) וכן הצורה המתומנת הנראית בשפה העגולה החיצונית של כל מטבעות CUC.

## שטרות

## שערי חליפין

## מדינות נוספות המשתמשות בפסו
הפסו היה מטבע ששימש בהיסטוריה את ספרד הקולוניאלית, ועל כן גם את הקולוניות שלה. מסיבה זו, גם כיום זהו שמו של המטבע במדינות רבות:

## קישורים חיצוניים

* פרוט שטרי הכסף הקובנים באתר NUMISTA

## הערות שוליים

2023 08
אווטאר: כשף האוויר האחרון – ציידת הראשים ומבשל התה

**אווטאר: כַּשָּף האוויר האחרון – ציידת הראשים ומבשל התה** (באנגלית: **Avatar: The Last Airbender – The Bounty Hunter and the Tea Brewer**) הוא רומן גרפי מאת פיית' ארין היקס , פיטר ורטמן ואדל מאטרה. זהו ספר הקומיקס הארבעה עשר בסדרת הקומיקסים מהזיכיון האמריקאי "אווטאר: כשף האוויר האחרון" ומהווה המשך לעלילת סדרת הטלוויזיה "אווטאר" של ניקלודיאון. הספר יצא לאור ב-21 באוגוסט 2024 על ידי חברת ההוצאה האמריקאית דארק הורס קומיקס.

## רקע
ביוני 2023, במהלך כנס חובבי הקומיקס, קומיק-קון, סן דייגו, הוכרז על ספר קומיקס חדש. הקומיקס תוכנן בתחילה לצאת לאור ב-14 במאי 2024 ולחנויות הקומיקס ב-15 במאי 2024, אך יצא בסופו של דבר ב-21 באוגוסט 2024 על ידי חברת ההוצאה האמריקאית דארק הורס קומיקס, ומהווה חלק מסדרת הקומיקסים מהזיכיון האמריקאי "אווטאר: כשף האוויר האחרון".

הספר נכתב על ידי פיית' ארין היקס , מייקל דנטה דימרטינו ובריאן קונייצקו, צויר בידי פיטר ורטמן ונצבע בידי אדל מאטרה.

## ראו גם

* אווטאר: כשף האוויר האחרון (קומיקס)

## הערות שוליים

קטגוריה:אווטאר: כשף האוויר האחרון – קומיקס
קטגוריה:ספרי דארק הורס קומיקס
הבחירות לראשות העבודה (2001)

**הבחירות לראשות [[מפלגת העבודה הישראלית|מפלגת העבודה]]** נערכו ב-4 בספטמבר 2001 בין מתפקדי המפלגה. בספירה הראשונית של הקולות ניצח יו"ר הכנסת אברהם בורג את שר הביטחון בנימין בן אליעזר. בעקבות אי-סדרים לכאורה, הבחירות בוטלו חלקית, כאשר בחירות חוזרות נערכו ב-26 בדצמבר בחלק מהקלפיות. בעקבות הבחירות החוזרות, נבחר בן אליעזר להוביל את המפלגה, תוך שהוא מביס את בורג.

## רקע
מנהיג המפלגה המכהן, אהוד ברק, הודיע כי הוא מתפטר מתפקידו כמנהיג המפלגה לאחר שהפסיד בבחירות המיוחדות לראשות הממשלה בישראל בשנת 2001, והתמודד עם התנגדות בתוך המפלגה.

## מועמדים
* בנימין בן אליעזר, חבר כנסת משנת 1984, שר הביטחון משנת 2001, לשעבר סגן ראש הממשלה (1999–2001) שר הבינוי (1992–1996; 2000–2001), שר התקשורת (1999–2001).
* אברהם בורג, חבר כנסת משנת 1984, יו"ר הכנסת משנת 1999

## תוצאות
### ספטמבר
בבחירות בספטמבר ניצח בורג את בן אליעזר בהפרש של 1,088 קולות.
}
|

|-
| style="background:#EE1C25;" |
|**[[בנימין בן אליעזר]]**
|
|
|

|-
! colspan="2" style="text-align:right;" |סה"כ
|71,508
|}

### דצמבר
לאחר ההצבעה החוזרת, התוצאה הסופית של הבחירות הייתה כזו:
}
|

|-
| style="background:#EE1C25;" |
|**[[אברהם בורג]]**
|

|
|

|-
! colspan="2" style="text-align:right;" |סה"כ
|28,806
|
|~25%
|}

## הערות שוליים

קטגוריה:בחירות מקדימות במפלגת העבודה
קטגוריה:2001 בפוליטיקה
קטגוריה:2001 בישראל
אוגמנטציה (פרמקולוגיה)

**אוגמנטציה** (מאנגלית **Augmentation** - מילה ממקור לטיני) היא שיטה פרמקולוגית בשימוש בפסיכיאטריה, ולפעמים בעוד תחומי רפואה, שמשמעותה הוספתן של אחת או לפעמים יותר תרופות מסוג אחר כדי להגביר את התועלת הטיפולית המושגת בתרופה אחת.
ב מבדילים אותה מטיפול משולב אחר (combination therapy) מכיוון שבמקרה האוגמנטציה משלבים עם התרופה העיקרית תרופות שנועדו למחלות או מצבים פתולוגיים אחרים. התרופה שנוספה נקראת "אוגמנטטיבית" או "אדג'ובנטית". לדוגמה: 
*בדיכאון - הוספת תרופה אנטיפסיכוטית לא טיפוסית לתרופה נוגדת הדיכאון מקבוצת SSRI -  למשל - קווטיאפין, אריפיפרזול, ברקספיפרזול 
*בסכיזופרניה - הוספת אסטרוגן לאדם המטופל בתרופה אנטיפסיכוטית

*בהפרעה טורדנית-כפייתית - הוספת תרופה אנטיפסיכוטית, קלומיפרמין או תרופה מקבוצת SNRI לאדם המטופל בתרופות מקבוצת SSRI
*במחלת פרקינסון - הוספה לטיפול האנטיפרקינסוני של תרופה אנטגוניסטית של קולטן אדנוזיני A2A

בפרמקולוגיה המונח "אוגמנטציה" משמש לפעמים טיפולים ה**מגבירים** את ריכוזו של חומר מסוים בגוף. למשל, כשאצל חולה מסוים קיים מחסור בהורמון, אנזים או חומר אנדוגני אחר. לדוגמה:
*הוספת מעכב דקרבוקסילאז של L-DOPA  (DDCIs) לטיפול בלבודופה (L-DOPA) על מנת להפחית את הקונוורסיה של L-DOPA מחוץ למוח.
*הוספת אלפא-1 אנטיטריפסין אצל אדם שיש לו חוסר באלפא 1 אנטיטריפסין

## הערות שוליים

קטגוריה:פרמקולוגיה
הבחירות לראשות העבודה (1997)

**הבחירות לראשות [[מפלגת העבודה הישראלית|מפלגת העבודה]]** נערכו ב-3 ביוני 1997 בין מתפקדי המפלגה. בבחירות ניצח אהוד ברק.

## רקע
ההצבעה התקיימה שנה לאחר התבוסה של שמעון פרס בבחירות לכנסת הארבע עשרה ולראשות הממשלה. לאחר תבוסה זו, החליט פרס לא להתמודד לראשות המפלגה.

## תוצאות
בבחירות השתתפו 69.2% מ-164,837 חברי המפלגה בעלי זכות בחירה. התוצאות היו:

## הערות שוליים

קטגוריה:בחירות מקדימות במפלגת העבודה
קטגוריה:1997 בפוליטיקה
קטגוריה:1997 בישראל
מורילו (כדורגלן)

**מורילו סנטיאגו קוסטה דוס סנטוס** (בפורטוגזית: **Murillo Santiago Costa dos Santos**; נולד ב-4 ביולי 2002 בסאו פאולו שבברזיל) הוא כדורגלן ברזילאי המשחק בעמדת הבלם בקבוצת נוטינגהאם פורסט.

## קריירת מועדונים
מורילו גדל במחלקות הנוער של סאו קייטנו, ECUS, סאו ברנרדו, אוניאו ברברנסה וקורינתיאנס. בעונת  ערך 11 הופעות ליגה בקבוצה הבוגרת של המועדון במסגרת ליגת העל הברזילאית, והוסיף ארבע הופעות במסגרת גביע ליברטדורס.

## קישורים חיצוניים

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:כדורגלני קורינתיאנס
קטגוריה:כדורגלני נוטינגהאם פורסט
קטגוריה:ברזילאים שנולדו ב-2002
באלין (מחוז חמלניצקי)

**באלין** (באוקראינית וברוסית: **Балин**; בפולנית: **Balin**) הוא כפר במחוז חמלניצקי באוקראינה. הכפר נמצא בחבל פודוליה ושוכן על גדות נהר מוקשה .

## היסטוריה

ב-10 ביולי 1941, במהלך מלחמת העולם השנייה, כוחות גרמניה הנאצית כבשו את הכפר מידי ברית המועצות במסגרת מבצע ברברוסה. הוא שוחרר על ידי הצבא האדום ב-31 במרץ 1944.

## הקהילה היהודית
ראשיתה של הקהילה היהודית במקום במאה ה-18, וב-1765 נמנו במקום 177 יהודים. לאחר שנרצחו במקום מספר יהודים באחת מהמרידות של ההיידמקים האוכלוסייה היהודית נותרה יחסית קטנה לאורך ההיסטוריה של היישוב.

ב-1897 נמנו בבאלין 357 יהודים שהיו כ-22% מהאוכלוסייה הכללית. בין הרבנים שכיהנו בעיר באותה תקופה ניתן למנות את ישראל אברהם לרנר וישראל יהודה גן.

במהלך מלחמת האזרחים ברוסיה אחרי מלחמת העולם הראשונה התרחש בכפר פוגרום. בתקופה הסובייטית רוב היהודים עבדו בקולחוז וב-1926 נמנו 293 יהודים, 7.5% מכלל האוכלוסייה.

עד שכוחות גרמניה הנאצית כבשו את הכפר ביולי 1941 מיעוט מהיהודים גויס לצבא האדום או הצליח להימלט מזרחה. זמן קצר לאחר הכיבוש הגרמני הוקם מעין גטו פתוח, הוטל על היהודים לשאת טלאי צהוב, היהודים אולצו להעביר לשלטונות המקומיים את דברי הערך שלהם, חלקם נלקחו לעבודות כפייה ובמקרים מסוימים הגרמנים רצחו יהודים.

בתחילת ספטמבר 1942 כל היהודים שנותרו רוכזו במרכז באלין, כמה עשרות יהודים שהיו חזקים וכשירים נשלחו לגטו של קמניץ-פודולסק ואילו היתר נלקחו לבור הריגה שנחפר מראש במכרה חרסית מחוץ לכפר ונרצחו שם. לפי ההערכות בסך הכול נרצחו בבאלין בין 150 ל-250 יהודים.

## קישורים חיצוניים

* אברהם רוזן, חיים שריג, י. ברנשטיין (עורכים), '''קמיניץ-פודולסק וסביבתה: ספר זיכרון לקהילות ישראל בערים: קמיניץ-פודולסק, באלין, דוניביץ, זאמיחוב, זבאניץ, מינקוביץ, סמוטריץ', פראמפול, קופין, קיטייגורור, שהושמדו בימי השואה על ידי הנאצים בשנת תש"א''', תל אביב: ארגון יוצאי קמיניץ-פודולסק וסביבתה בישראל, תשכ"ה, עמ' 93–99
* 
* באלין, באתר האנציקלופדיה ליהדות רוסיה  
* 
* 

## הערות שוליים

קטגוריה:מחוז חמלניצקי: יישובים
ג'ינו אינפנטינו

**ג'ינו אינפנטינו** (בספרדית: **Gino Infantino**; נולד ב-19 במאי 2003 ברוסאריו שבארגנטינה) הוא כדורגלן ארגנטינאי המשחק בעמדת הקשר בקבוצת אל-עין מליגת העל של איחוד האמירויות הערביות.

## קריירת מועדונים
אינפנטינו גדל במחלקות הנוער של וייה דל פארקה, רנאטו ססאריני, ADIUR ורוסאריו סנטראל. בשנת 2020 החל לשחק בקבוצה הבוגרת של רוסאריו סנטראל במסגרת ליגת העל הארגנטינאית.

ב-3 באוגוסט 2023 חתם בפיורנטינה האיטלקית לחמש שנים. באוקטובר 2024 הושאל לאל-עין מאיחוד האמריויות.

## קריירה בינלאומית
אינפנטינו היה חלק מסגל נבחרת ארגנטינה עד גיל 20 לטורניר גביע העולם עד גיל 20 בשנת 2023.

## קישורים חיצוניים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני רוסאריו סנטראל
קטגוריה:כדורגלני פיורנטינה
קטגוריה:כדורגלני אל-עין
קטגוריה:ארגנטינאים שנולדו ב-2003